Nr. C 234/2 De Europæiske Fællesskabers Tidende 16.9.86 
II 
(Forberedende retsakter) 
KOMMISSIONEN 
Forslag til ændring af forslaget til Rådets forordning (EØF) om benævnelserne for mælk og 
mejeriprodukter i forbindelse med afsætning (*) 
KOM(86) 222 endelig udg. 
(Forelagt Rådet af Kommissionen under anvendelse af artikel 149, andet afsnit, i EØF-traktaten 
den 18. april 1986) 
, (86/C 234/02) 
I det forslag til Rådets forordning (EØF), der er indeholdt i dokument KOM(84) 5 endelig 
udg., og som blev forelagt af Kommissionen den 29. marts 1984, foretages følgende ændringer: 
1. Efter fjerde betragtning indsættes følgende betragtning: 
»visse levnedsmidler er, selv om de indeholder mælkebestanddele, imitationsprodukter for 
mælk og mejeriprodukter, idet de indeholder bestanddele, der ikke stammer fra mælk; der 
bør indføres forbud mod for sådanne imitationsprodukter at anvende benævnelser, der på 
nogen måde kan henlede tanken på benævnelser, der er forbeholdt mælk og mejeriproduk­
ter;« 
2. I artikel 1, stk. 1, og i artikel 2, stk. 1, ændres »i bilaget« til »i bilag I«. 
3. Artikel 2, stk. 2 og 3, affattes således: 
»2. Bestemmelserne i artikel 1 gælder også for produkter, der, selv om de indeholder 
mælkebestanddele, er imitationsprodukter for mælk og mejeriprodukter. 
Benævnelserne for disse produkter må hverken direkte eller indirekte henlede tanken på de i 
bilag I definerede benævnelser for mælk og mejeriprodukter. 
Ved imitationsprodukter for mælk og mejeriprodukter forstås produkter, der kan forveksles 
med et af de i bilag I anførte produkter, og som er defineret i bilag II. 
3. Bestemmelserne i artikel 1 finder ikke anvendelse, når benævnelsen for visse levneds­
midler gælder for et produkt, der ikke kan forveksles med et af de i bilag I anførte produk­
ter.« 
4. Artikel 5 affattes således: 
»Artikel 5 
1. Medlemsstaterne sender inden den 1. oktober 1986 Kommissionen 
— en fortegnelse over de produkter, som medlemsstaterne på deres område anser for at 
opfylde de i artikel 2, stk. 1, fastsatte betingelser, 
— en fortegnelse over de produkter, som medlemsstaterne på deres område anser for at 
svare til de i artikel 2, stk. 2, nævnte produkter. 
Medlemsstaterne supplerer i givet fald disse fortegnelser senere. 
C) EFT nr. C 111 af 26. 4. 1984, s. 7. 
16.9.86 De Europæiske Fællesskabers Tidende Nr. C 234/3 
2. Kommissionen fastsætter efter fremgangsmåden i artikel 30 i forordning (EØF) 
nr. 804/68 
a) gennemførelsesbestemmelserne til denne forordning; 
b) de to lister, der er nævnt i stk. 1, og ændrer dem i givet fald senere.« 
5. Artikel 6 affattes således: 
»Artikel 6 
Denne forordning træder i kraft den 1. juni 1986.« 
6. Bilaget bliver bilag I. 
7. Som bilag II indsættes: 
»BILAG II 
a) imitationsprodukter for konsummælk, hvis sammensætning adskiller sig fra dennes, idet de 
— foruden bestanddelene af fedtfrit mælketørstof indeholder fedtstoffer, der ikke er mælkefedt, 
eller 
— kun indeholder små mængder mælkebestanddele; 
b) imitationsprodukter for kondenseret mælk, hvis sammensætning adskiller sig fra dennes, idet de 
— foruden bestanddelene af fedtfrit mælketørstof indeholder fedtstoffer, der ikke er mælkefedt, 
eller 
— kun indeholder små mængder mælkebestanddele; 
c) imitationsprodukter for fløde, hvis sammensætning adskiller sig fra dennes, idet de foruden bestand­
delen af fedtfrit mælketørstof indeholder fedtstoffer, der ikke er mælkefedt; 
d) imitationsprodukter for mælkepulver og fløde, hvis sammensætning adskiller sig fra disses, idet de 
— foruden bestanddelene af fedtfrit mælketørstof indeholder fedtstoffer, der ikke er mælkefedt, 
eller 
— kun indeholder små mængder mælkebestanddele; 
e) imitationsprodukter for smør, hvis sammensætning adskiller sig fra dennes, idet en del af mælkefedtet 
er erstattet med fedtstoffer af anden oprindelse; 
f) imitationsproduktet for ost, hvis sammensætning adskiller sig fra dennes, idet fedtstoffer og/eller 
proteiner, der ikke er mælkefedt eller mælkeproteiner, helt eller delvis erstatter mælkefedtet eller 
mælkeproteinerne; 
g) imitationsprodukter for youghurt og mælkeboldige drikkevarer, hvis sammensætning adskiller sig fra 
disses, idet de 
— foruden bestanddelene af fedtfrit mælketørstof indeholder fedtstoffer, der ikke er mælkefedt, 
eller 
— kun indeholder små mængder mælkebestanddele.«